KLASA: 810-01/19-01/01

URBROJ: 2198/09-1-19-4

Starigrad Paklenica, 14. lipnja 2019. godine

 Na temelju članka 17. stavka 1. podstavka 3. Zakona o sustavu civilne zaštite (“Narodne novine” broj 82/15, 118/18), Procjene rizika od velikih nesreća za područje Općine Starigrad (Službeni glasnik Zadarske županije“ broj 08/18)i članka 30. Statuta Općine Starigrad (“Službeni glasnik Zadarske županije” broj 03/18 i 08/18) Općinsko vijeće Općine Starigrad na prijedlog načelnika Općine Starigrad, na svojoj 14. sjednici, održanoj dana 14. lipnja 2019. godine, donijelo je

 **ODLUKU**

 **o određivanju pravnih osoba od interesa**

**za sustav civilne zaštite na području Općine Starigrad**

**Članak 1.**

Ovom odlukom određuju se pravne osobe od interesa za sustav civilne zaštite na području Općine Starigrad, a s ciljem priprema i sudjelovanja u otklanjanju posljedica katastrofa i velikih nesreća.

**Članak 2**.

 Pravne osobe od interesa za sustav civilne zaštite na području Općine Starigrad su:

 1. Komunalno poduzeće „Argyruntum“ d.o.o., 23244 Starigrad Paklenica

2. „Ždrilo“ društvo s ograničenom odgovornošću za trgovinu, ugostiteljstvo i građevinarstvo, Jose

 Dokoze b.b., 23244 Starigrad Paklenica

 3. O.Š. Starigard, Jose Dokoze 30, 23244 Starigrad Paklenica

 4. Dječji vrtić „Osmjeh“, Jurja Barakovića 2A, 23244 Starigrad Paklenica

 5. Hotel Alan d.d., Dr. Franje Tuđmana 14, 23244 Starigrad Paklenica

 6. Liburnija Zadar, Ante Starčevića 1, 23000 Zadar.

**Članak 3.**

 Pravnim osobama iz članka 2. ove Odluke dostavljaju se izvodi iz Plana djelovanja civilne zaštite za područje Općine Starigrad.

 Pravne osobe koje poslove civilne zaštite obavljaju kao redovnu djelatnost, djeluju sukladno svojim operativnim planovima i Planu djelovanja civilne zaštite Općine Starigrad.

 Ostale pravne osobe izrađuju svoje operativne planove u kojima se utvrđuju postupci i način realizacije operativnih zadaća.

**Članak 4.**

 Stupanjem na snagu ove Odluke prestaje važiti Odluka o određivanju pravnih osoba od interesa za sustav civilne zaštite na području Općine Starigrad („Službeni glasnik Zadarske županije“ broj 20/16).

**Članak 5.**

 Ova Odluka stupa na snagu osmoga dana od dana objave u „Službenom glasniku Zadarske županije“.

 Predsjednik

 Marko Marasović, dipl. ing građ.